Гео Милев
Край

chitanka.info

Стъпил Добри…

Не ще умери верното зърно

на щастието белий гълъб

: без прелест мрамора сияй:

: обезплодено е любовното зърно:

: не ще долитне белий гълъб

над пурпурния стълб

де прикована моята мечта ридай:

едно

остава в моята ръка

: и ето — в тоя същи миг — сега:

пистол без бол

с последен крякък : край!

Без вопъл от любов — без тържество от мъст,

вий заровете ме там, дето падна:

под вечната сезмосвещена пръст

— безтрепетна, безропотна и хладна —

Там, дето падне моята глава

— безумна от напразни увещания —

копнежи, жалби и слова —

сградете

там манастир

: с напевно стенещи камбани

и честний кръст

над златни сводове възпален с ярък плам:

и там

с непрестанна ревност и смирение се вий молете

за моята душа

— защото може би душата е лъжа —

— защото може би и аз не знам —

Там, дето в гробната земя

— без сила —

лежи сърцето ми разкрило

разкъсана от смърт уста —

— сградете там чешма:

о кротко мляко на кърмачката земя

— безчуствена вода —

сама

на моето сърце кръвта,

на мойта кръв безумния порой

развързан

— и —

как ведро ще замръзне

в пустиний зной

на изпепелените от горка страст души

всяка

бистра и безстрастна

капка:

о кротък бисер на покой,

на примирение безчуствен алабастър.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.